[{"text_idx": "#000002", "text": "Nia marda antau\u0306mikrofona gasto estas Ilija Grusarjov venkinta en la literatura kvizo dum la lasta Arkones, samtempe studento de la Interlingvistikaj Studoj en Poznano. Literaturo kiel temo en la hodiau\u0306a elsendo aperas diversforme \u2013 jen en la felietono pri la dau\u0306ranta en Krakovo Conrad-festivalo, jen kiel poeziaj\u0302o de la estona poetino Lilli Promet \u201eAu\u0306tuno I\u201d en la E-traduko de Hilda Dresen.\nEn komencaj aktualaj\u0302oj ni informas pri la pasintsemajnaj elektoj al la Konsilio de Homaj Rajtoj c\u0302e UN \u2013 g\u0302ia membro farig\u0302is ankau\u0306 Pollando; pri s\u0302anco de 350 lernantoj el la Bjalistoka regiono, kiuj frekventas Podlah\u0302ian Infanan Universitaton.\nAl artefarita inteligenteco ni donas la atenton en la scienca bulteno informante pri g\u0302iaj pli trafaj balotprognozoj en Pollando ol elmontradis tion antau\u0306balotaj opinisondadoj.\nMuzike ni memorigas la E-version de la \u201eApudmoskvaj vesperoj\u201d el la kolekto Oraj Kantoj de Mikaelo Brons\u0302tejn kaj Garik Kokolija. La interreta foto c\u0302e nia programinformo prezentas grupeton de lernantoj, kiuj nunjare ricevis studentajn libretojn de Podlah\u0302ia Infana Universitato.\nUzu mem kaj rekomendu al viaj E-konatoj la eblecon au\u0306skulti kaj paralele legi tekstojn el niaj programoj en la unuopaj rubrikoj de nia pag\u0302o. Tio praktike helpas al altigo de la au\u0306dkompreno kaj parolkapablo. Hodiau\u0306 temas pri aktualaj\u0302oj en niapag\u0302a rubriko \u201eNovaj\u0302oj\u201d, pri la sciencbultena temo en la rubriko \u201eSciencaj informoj\u201d kaj felietono en la rubriko \u201eFelietonoj\u201d. Eksterelsende en la rubriko \u201eAntau\u0306 la mikrofono\u201d au\u0306dig\u0302as krome interparolo kun nia antau\u0306mikrofona gasto. La elsendo estas au\u0306debla ankau\u0306 en jutubo c\u0302e la kanalo Espero2009: "}]